title: مطار الداخلة الدولي
text: لمحطة لجوية ديال مطار الداخلة تحلات فعام 2010 وقادرة تهز تالين 310.000 مسافر فلعام. لمطار داير بيه سور فيه 12,5 كيلوميتر وشانطي دايرة بيه فيها نفس الطول. مساحة لمحطة لجوية لقديمة فيها 2.600m². فيها مرفق تكنيك فيه 1.000m² ولپاركينݣ كايهز 180 طوموبيلة، وفيه حتى مرافق جوية ولإتصال بالساتيليت. لمطار فيه جزء ديال لعسكر دايرين فيه الطيارات ديال جدارمية اللي كاتراقب لبحر والطيارات ديال لقوات لمسلحة لملكية اللي كاتشارجي لمونة ولعتاد ولعسكر اللي خدام فلقشلات ديال لجنوب.